Държавен вестник, бр. 6, 2013 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  6
ОФИЦИАЛЕН РАЗДЕЛ
МИНИСТЕРСКИ СЪВЕТ
ПОСТАНОВЛЕНИЕ № 1 
ОТ 9 ЯНУАРИ 2013 Г.
за изпълнението на държавния бюджет на 
Република България за 2013 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Утвърждава бюджетите и пока­
зателите за дейността на държавните органи, 
министерствата и ведомствата по видове при­
ходи, разходи, трансфери, субсидии/вноски, 
бюджетно салдо и финансиране по чл. 6, ал. 1 
от Закона за държавния бюджет на Републи­
ка България за 2013 г. съгласно приложение 
№ 1. Държавните органи, министерствата и 
ведомствата в срок 10 дни от обнародването 
на постановлението в „Държавен вестник“ 
да публикуват утвърдените си бюджети на 
своята интернет страница.
(2) Утвърждава бюджетите на организаци­
ите по чл. 6, ал. 3 от Закона за държавния 
бюджет на Република България за 2013 г. 
по програми в рамките на утвърдените им 
разходи по политики, по други програми, 
непопадащи в рамките на провежданите 
политики, и по програма „Администрация“ 
съгласно приложение № 2.
(3) В срок 10 дни от обнародването на 
постановлението в „Държавен вестник“ ор­
ганизациите да публикуват утвърдените 
си бюджети по програми по ал. 2, както и 
актуализирани програмните формати на бю­
джетите си на своята интернет страница при 
спазване изискванията на Закона за защита 
на класифицираната информация.
(4) Утвърдените бюджети по ал. 1 и 2, акту­
ализираните програмни формати на бюджети 
по ал. 3, тримесечните финансови отчети 
за степента на изпълнение на утвърдените 
политики и програми по чл. 99 и отчетите за 
полугодието и годишните отчети за изпълне­
нието на политиките и програмите по § 56 от 
преходните и заключителните разпоредби на 
Закона за държавния бюджет на Република 
България за 2013 г. се публикуват в само­
стоятелна категория, обособена на интернет 
страниците на съответните държавни органи, 
министерства и ведомства, която да е леснодо­
стъп­на за потребителите.
(5) Организациите по ал. 1 в срок един 
месец от обнародването на постановлението в 
„Държавен вестник“ представят в Министер­
ството на финансите месечно разпределение 
на утвърдените им годишни размери на при­
ходите, разходите, трансферите, субсидиите/
вноските, бюджетното салдо и финансирането 
съгласно Единната бюджетна класификация.
Чл. 2. (1) Министърът на образованието, 
младежта и науката в срок един месец от 
обнародването на постановлението в „Дър­
жавен вестник“ представя на министъра на 
финансите приетите от академичните съвети 
бюджети на държавните висши училища и 
самостоятелния бюджет на Българската ака­
демия на науките, приет от общото събрание, 
съгласно Единната бюджетна класификация 
и по месеци.
(2) Министърът на отбраната в срока по 
ал. 1 представя на министъра на финансите 
приетите от академичните съвети бюджети на 
Военната академия „Г. С. Раковски“, Нацио­
налния военен университет „Васил Левски“ 
и Висшето военноморско училище „Никола 
Йонков Вапцаров“ съгласно Единната бю­
джетна класификация и по месеци.
Чл. 3. (1) Министърът на икономиката, 
енергетиката и туризма и министърът на 
земеделието и храните съгласувано с ми­
нистъра на финансите в срок един месец от 
обнародването на постановлението в „Държа­
вен вестник“ представят за утвърждаване от 
Министерския съвет по реда на чл. 47, ал. 2 от 
Закона за устройството на държавния бюджет 
план-сметките на Фонда за покриване на раз­
ходите за приватизация и следприватизационен 
контрол към Агенцията за приватизация и 
следприватизационен контрол и на Държавен 
фонд „Земеделие“.
(2) Промени по план-сметките на фондовете 
по ал. 1 се извършват въз основа на акт на 
Министерския съвет.
Чл. 4. Генералните директори на Българ­
ското национално радио, Българската наци­
онална телевизия и Българската телеграфна 
агенция в срок един месец от обнародването 
на постановлението в „Държавен вестник“ 
представят на министъра на финансите месеч­
но разпределение на приетите от управител­
ните им органи бюджети съгласно Единната 
бюджетна класификация.
Чл. 5. С приемането на бюджетите за 2013 г. 
общинските съвети утвърждават всички извън­
бюджетни сметки и фондове по приложение 
№ 8 към § 26 от преходните и заключителните 
разпоредби на Закона за държавния бюджет на 
Република България за 2013 г. и ги представят 
заедно с бюджетите си в Министерството на 
финансите и в Сметната палата.
Чл. 6. Утвърждава предназначението на 
субсидиите по чл. 9 от Закона за държавния 
бюджет на Република България за 2013 г. за 
национално представителните организации 
на и за хора с увреждания съгласно прило­
жение № 3.
Чл. 7. Министърът на финансите по пред­
ложение на министъра на труда и социалната 
политика може да утвърждава вътрешни 
компенсирани промени на предназначението 
на държавните субсидии по чл. 6.